Ray William Johnson

Raymond William Johnson (s. 14. elokuuta 1981 Oklahoma City) on yhdysvaltalainen videobloggaaja, tuottaja ja näyttelijä, joka on tullut tunnetuksi YouTube-sarjastaan Equals Three. Johnsonin kanavalla, jolla myös Equals Threetä lähetetään, videoita on julkaistu yli 495. Videoita on katsottu jo yli 3 miljardia kertaa ja tilaajia kanavalla on yli 13 miljoonaa. Johnson asuu Los Angelesissa.

Equals Threessä juontaja esittelee hauskoja tai viraalisia internetvideoita ja kommentoi niitä humoristisesti. Yhdessä jaksossa esitellään yleensä kolme lyhytvideota ja videoiden kesto on noin 3–6 minuuttia. Robby Motz on toiminut Equals Threen juontajana Johnsonin siirryttyä vain tuottamaan ohjelmaa vuoden 2014 alussa. Vuonna 2015 Johnson lopetti ohjelmiensa tuottamisen ja alkoi julkaista YouTubessa vlogeja vuonna 2018, kunnes keskitti tuotantonsa Facebookiin ja Instagramiin.

Lähteet 

Videobloginpitäjät
Yhdysvaltalaiset bloginpitäjät
Yhdysvaltalaiset tubettajat
Vuonna 1981 syntyneet
Elävät henkilöt